CELEX: 32017D0728
Language: sk
Date: 2017-04-20 00:00:00
Title: Vykonávacie rozhodnutie Komisie (EÚ) 2017/728 z 20. apríla 2017, ktorým sa mení vykonávacie rozhodnutie 2013/92/EÚ o dohľade, rastlinolekárskych kontrolách a opatreniach, ktoré sa majú prijať, pokiaľ ide o drevený obalový materiál momentálne používaný na prepravu špecifikovaného druhu tovaru s pôvodom v Číne [oznámené pod číslom C(2017) 2429]

25.4.2017   
               
               
                  SK
               
               
                  Úradný vestník Európskej únie
               
               
                  L 107/33
               
            VYKONÁVACIE ROZHODNUTIE KOMISIE (EÚ) 2017/728
      z 20. apríla 2017,
      ktorým sa mení vykonávacie rozhodnutie 2013/92/EÚ o dohľade, rastlinolekárskych kontrolách a opatreniach, ktoré sa majú prijať, pokiaľ ide o drevený obalový materiál momentálne používaný na prepravu špecifikovaného druhu tovaru s pôvodom v Číne
      
         
            [oznámené pod číslom C(2017) 2429]
         
      
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 16 ods. 3 štvrtú vetu,
      keďže:
      
                  (1)
               
               
                  Vykonávacie rozhodnutie Komisie 2013/92/EÚ (2) sa týka dohľadu, rastlinolekárskych kontrol a opatrení, ktoré sa majú prijať, pokiaľ ide o drevený obalový materiál momentálne používaný na prepravu určitého tovaru s pôvodom v Číne.
               
            
                  (2)
               
               
                  Pri uplatňovaní vykonávacieho rozhodnutia 2013/92/EÚ sa ukázalo, že drevený obalový materiál používaný na prepravu určitého tovaru s pôvodom v Číne aj naďalej predstavuje pre Úniu fytosanitárne riziko. Dohľad, rastlinolekárske kontroly a opatrenia stanovené uvedeným vykonávacím rozhodnutím by sa preto mali aj naďalej uplatňovať až do 31. júla 2018 a dátum, do ktorého musia členské štáty informovať o rastlinolekárskych kontrolách dovozu, by sa mal stanoviť zodpovedajúcim spôsobom.
               
            
                  (3)
               
               
                  Číselné znaky kombinovanej nomenklatúry určitého tovaru boli aktualizované vykonávacím nariadením Komisie (EÚ) 2016/1821 (3). Vzory podávania správ uvedené v prílohách I a II k rozhodnutiu 2013/92/EÚ by sa preto mali zosúladiť s aktualizovanou nomenklatúrou.
               
            
                  (4)
               
               
                  Rozhodnutie 2013/92/EÚ by sa preto malo zodpovedajúcim spôsobom zmeniť.
               
            
                  (5)
               
               
                  Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
               
            PRIJALA TOTO ROZHODNUTIE:
      Článok 1
      Vykonávacie rozhodnutie 2013/92/EÚ sa mení takto:
      
                  1.
               
               
                  Článok 5 sa nahrádza takto:
                  „Článok 5
                  Podávanie správ
                  Bez toho, aby bola dotknutá smernica Komisie 94/3/ES (*1), členské štáty oznámia Komisii počet a výsledky rastlinolekárskych kontrol vykonaných v súlade s článkami 2 a 3 tohto rozhodnutia, a to do 31. júla 2017 za obdobie od 1. apríla 2016 do 31. marca 2017 a do 30. apríla 2018 za obdobie od 1. apríla 2017 do 31. marca 2018. Na tento účel použijú vzor na podávanie správ uvedený v prílohe II.
                  
                     (*1)  Smernica Komisie 94/3/ES z 21. januára 1994 ustanovujúca postup pri oznamovaní o zadržaní zásielky alebo škodlivého organizmu z tretích krajín, ktoré predstavujú bezprostredné ohrozenie zdravotného stavu rastlín (Ú. v. ES L 32, 5.2.1994, s. 37).“"
						
               
            
                  2.
               
               
                  V článku 7 sa druhý odsek nahrádza takto:
                  „Články 1 až 4 sa uplatňujú do 31. júla 2018.“
               
            
                  3.
               
               
                  Prílohy I a II sa menia v súlade s prílohou k tomuto rozhodnutiu.
               
            Článok 2
      Toto rozhodnutie je určené členským štátom.
      
         V Bruseli 20. apríla 2017
         
            
               Za Komisiu
            
            Vytenis ANDRIUKAITIS
            
               člen Komisie
            
         
      
      
         (1)  Ú. v. ES L 169, 10.7.2000, s. 1.
      
         (2)  Vykonávacie rozhodnutie Komisie 2013/92/EÚ z 18. februára 2013 o dohľade, rastlinolekárskych kontrolách a opatreniach, ktoré sa majú prijať, pokiaľ ide o drevený obalový materiál momentálne používaný na prepravu špecifikovaného druhu tovaru s pôvodom v Číne (Ú. v. EÚ L 47, 20.2.2013, s. 74).
      
         (3)  Vykonávacie nariadenie Komisie (EÚ) 2016/1821 zo 6. októbra 2016, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 294, 28.10.2016, s. 1).
      
         PRÍLOHA
         
                     1.
                  
                  
                     V ôsmom riadku tabuľky v prílohe I k vykonávaciemu nariadeniu 2013/92/EÚ sa číslo „6908“ nahrádza číslom „6907“.
                  
               
                     2.
                  
                  
                     V ôsmom stĺpci tabuľky v prílohe II k vykonávaciemu nariadeniu 2013/92/EÚ sa číslo „6908“ nahrádza číslom „6907“.